[{"text_idx": "#000000", "text": "Berrikuntza, balio erantsia eta kontsumitzailearengana zuzendutako fokua: elikagaien enpresen errezeta etorkizun hurbilenari arrakastaz aurre egiteko"}, {"text_idx": "#000001", "text": "\u201cDuten arintasunarengatik, enpresa txikientzat errazagoa izango da agertoki berrietara egokitzea eta lehiakorrak izaten jarraitzea\u201d, adierazi du Llachek"}, {"text_idx": "#000002", "text": "Gaur egungoa bezala ziurgabetasunez beteta dagoen egoera batean, elikagaien enpresek berrikuntzaren bidez hazteko apustua egin beharko dute, arreta kontsumitzaileen behar berriei erantzutean jarrita eta lehiakideengandik bereizteko aukera emango dien balio erantsian oinarrituta. Hala adierazi du Jordi Llachek, Nestle\u0301 Espan\u0303ako zuzendari nagusiak, Euskadiko elikaduraren balio-kate osoko berrogeita hamar zuzendari, kudeatzaile eta goi-kargudunekin egin duen bileran. BASQUE FOOD CLUSTERek antolatutako ekitaldiak, enpresek egungo egoerak dakartzan zalantzak eztabaidatzeko eta partekatzeko aukera eman duen elkarrizketa irekia sortzeko bidea eman du."}, {"text_idx": "#000004", "text": "Bere hitzaldian, Jordi Llach Nestle\u0301 Espan\u0303ako zuzendari nagusiak, deia egin die enpresei, \u201cjarrera malgua eta jokaleku berrietara egokitzeko modukoa\u201d izan dezaten. Horretarako, funtsezkotzat jotzen du zuzendaritzako postuetan \u201cziurgabetasuna lasaitasunez eta energiaz kudeatzen dakiten pertsonak izatea; izutu gabe, baina baikortasuna fantasiarekin nahastu gabe\u201d."}, {"text_idx": "#000005", "text": "Hala ere, epe laburrean egokitzeko beharrezkoa den gaitasun horrek ez du eraginik izan beharko enpresaren estrategiaren ildo nagusietan. Nestle\u0301ren kasuan, jasangarritasunaren eta berrikuntzaren aldeko apustua nabarmentzen da lehiarako palanka nagusi gisa. \u201cAzkenaldian, marka zuriek izugarri hobetu dute euren produktuen kalitatea. Harago doan zerbait eskaintzea lortzen ez badugu, galduta egongo gara, eta hori berrikuntzaren bidez baino ez da lortzen\u201d, azpimarratu du Jordi Llachek."}, {"text_idx": "#000006", "text": "Jasangarritasunaren arloari dagokionez, Nestle\u0301ren ardatz estrategiko gisa duen garrantzia azpimarratu du. \u201cGure DNAn dago. Konponbidea ez dago enpresa bakar baten esku, baina gure helburua hazkunde jasangarria bultzatzea eta planeta hobea lortzen laguntzea izan behar da\u201d, adierazi du."}, {"text_idx": "#000007", "text": "Berrikuntza horrek merkaturatzean arrakasta izatea lortzeko, \u201cmodu bakarra dago: foku osoa kontsumitzailearengan jartzea\u201d. \u201cKontsumitzailea lehiakideak baino hobeto ezagutu behar duzu, behar duena aldez aurretik ulertu behar duzu eta modu lehiakorrean eskaintzen jakin behar duzu\u201d, adierazi du Jordi Llachek. \u201cHorregatik, pertsona askorentzat prezioak aldagai garrantzitsua izaten jarraituko duen arren, aldagai kritikoa Balioa da: kontsumitzaileari bere arazoak gainditzen lagunduko dioten produktuak eta zerbitzuak eskaintzeko gai izatea\u201d, berretsi du."}, {"text_idx": "#000008", "text": "Nestle\u0301 Espan\u0303ako zuzendariaren iritziz, sektorearentzat funtsezkoak diren hainbat gaik, lehengaien eskuragarritasun eskasak edo energiaren garestitzeak, besteak beste, markatutako gaur egungo egoeran \u201cirtenbide bakarra prezioa palanka aktibatuz haztea da\u201d. \u201cHori bai, kontu handiz\u201d, ohartarazi du. Bere iritziz, \u201ckontsumitzailearentzat garrantzitsua izaten jarraitzea ahalbidetuko dizun prezio mailarekin asmatzea da une honetan konpondu beharreko ekuazio nagusia\u201d. Saioa amaitzeko, Llachek elkarrizketa irekia izan du bertaratutako enpresetako ordezkariekin, Jon Ander Egan\u0303a BASQUE FOOD CLUSTEReko zuzendariak moderatuta. Eztabaidan, berrikuntzaren aldeko apustua egiten jarraitzeko eskatu du \u2013\u201cbeti da berritzeko unea\u201d\u2013, eta sektoreko enpresa txiki eta ertainek egokitzeko duten gaitasuna goraipatu du. \u201cEuren arintasun eta malgutasunarengatik, enpresa txikientzat errazagoa da datozen agertoki berrietara egokitzea konpainia handientzat baino\u201d, adierazi du."}, {"text_idx": "#000010", "text": "Gipuzkoako Foru Aldundiak sustatu eta finantzatuta, proiektuak 55 urtetik gorako pertsonen beharrei erantzun nahi die; biztanleriaren ia herena ordezkatzen dute eta sentitzen dute elikadura-markek ez dietela arretarik ematen."}, {"text_idx": "#000012", "text": "Gipuzkoako Foru Aldundiak sustatu eta finantzatutako P-CAS proiektuaren helburua bioekonomia integratzeko eta ingurumen eragin txikiagoa sortzeko eredu jasangarrietarako trantsizioan euskal elikagaien sektoreko enpresa bakarra ere atzean ez geratzea da."}, {"text_idx": "#000016", "text": "Gipuzkoako Foru Aldundiak sustatu eta finantzatutako BASQUE FOOD CLUSTERen eta ACLIMAren arteko lankidetzaren bidez, elikagaien sektorearen lehiakortasuna eta jasangarritasun ekonomiko eta soziala hobetzeko trantsizio ekologikoa bultzatzen duten ekimenak sortu nahi dira"}, {"text_idx": "#000017", "text": "BASQUE FOOD CLUSTERek talentua erakartzea eta leialtzea bultzatzen du, elikagaien sektorearen etorkizuneko erronkei eta belaunaldien arteko erreleboari aurre egiteko"}, {"text_idx": "#000018", "text": "Gipuzkoako Foru Aldundiak sustatu eta finantzaturiko ITALENT FOOD proiektuak elikagaien sektoreko berrogeita hamar bat enpresa eta lurraldeko prestakuntza-zentro garrantzitsuenak barne hartuko ditu"}]